עודכן לאחרונה: מאי 2018
לתשומת לבך: זוהי גרסה לא מקוונת של הצהרת הפרטיות של HP.  בקר בכתובת www.hp.com/go/privacy כדי לעיין בהצהרת הפרטיות של HP כולל עדכונים.

הצהרת הפרטיות של HP

HP מכירה בכך שהפרטיות היא זכות אנושית בסיסית וכן מכירה בחשיבותן של הפרטיות, האבטחה וההגנה על נתונים ללקוחותינו ושותפינו ברחבי העולם. כארגון גלובלי, עם ישויות משפטיות, תהליכים עסקיים, מבני הנהלה ומערכות טכניות שחוצים את הגבולות הבינלאומיים, אנחנו שואפים לספק הגנות בכל רחבי מרכזי התפעול שלנו אשר עולות על הדרישות החוקיות המינימליות ולפרוס מדיניות והליכים עקביים וקפדניים.

הצהרת פרטיות זו מודיעה לך על נוהלי הפרטיות שלנו ועל הבחירות שבאפשרותך לבחור והזכויות שבאפשרותך לממש ביחס לנתונים האישיים שלך, כולל מידע שיכול להיות שנאסף מהפעילות המקוונת שלך, השימוש שלך במכשירים ואינטראקציות שאתה מקיים עם HP באופן לא מקוון, כמו בעת התקשרות עם נציגי תמיכת הלקוחות שלנו. הצהרת פרטיות זו חלה על כל החברות של HP, וכן על אתרי אינטרנט, תחומים, שירותים (כולל ניהול התקנים), יישומים, מנויים (כמו ל-Instant Ink) ומוצרים בבעלות HP, ואלה של חברות הבת שלנו (ביחד, "השירותים של HP"). ברוב המקרים, HP Inc.‎ תהיה בקר הנתונים. אם יש לך שאלות בנוגע לבקר הנתונים עבור שירות HP ספציפי, באפשרותך לפנות למשרד הפרטיות של HP.

הצהרת פרטיות זו אינה חלה על יישומים, מוצרים, שירותים, אתרים או מאפייני רשתות חברתיות של גורמי צד שלישי שאליהם ניתן לגשת דרך קישורים שאנו מספקים בשירותי HP שלנו לנוחיותך ולידיעתך. בחירה בקישורים אלה תגרום לך לצאת משירותי HP ועלולה להוביל לאיסוף או שיתוף של מידע אודותיך על ידי צד שלישי. איננו שולטים, תומכים או מביעים עמדה לגבי אותם אתרים של גורמי צד שלישי או לגבי נוהלי הפרטיות שלהם, אשר עשויים להיות שונים משלנו. מומלץ לקרוא בעיון את מדיניות הפרטיות של כל אתר שעמו אתה יוצר קשר לפני שתאפשר לו לאסוף ולהשתמש במידע אישי אודותיך.

במקרה של חוסר עקביות בין תרגומים המובאים כמחווה של רצון טוב  לבין הגרסה האנגלית של הצהרת הפרטיות, הגרסה האנגלית היא הקובעת, והיא נמצאת בכתובת:  https://ssl.www8.hp.com/us/en/privacy/ww-privacy.html

הצהרת הפרטיות הנוכחית של HP:  http://www8.hp.com/us/en/pdf/privacy/HP_May_2018_Privacy_Statement.pdf

הצהרת הפרטיות של HP משנת 2016:  http://www8.hp.com/us/en/pdf/privacy/HP_October_2016_Privacy_Statement.pdf

הצהרת הפרטיות של HP משנת 2015:
http://www8.hp.com/us/en/pdf/privacy/HP_Privacy_Statement_November_2015.pdf

עקרונות הפרטיות שלנו

אנו מקיימים תוכנית מבוססת אחריות ומחויבים לעקרונות הבאים, המבוססים על מסגרות ועקרונות מוכרים בינלאומיים לגבי פרטיות והגנה על נתונים:

חוקיות, הוגנות ושקיפות
אנו מעבדים נתונים אישיים בהתאם לחוק ותוך שקיפות והגינות כלפיך. פעילויות עיבוד הנתונים שלנו מתבצעות: 1) בהסכמתך; 2) במטרה למלא את התחייבויותינו כלפיך; 3) למטרות לגיטימיות של הפעלת העסק שלנו, קידום חדשנות והענקת חוויית לקוח חלקה; או 4) בכל אופן אחר בהתאם לחוק.

הודעה ובחירה לגבי השימוש בנתונים
אנו נוהגים בשקיפות ומספקים לך הודעה ברורה ובחירה לגבי סוגי הנתונים האישיים שנאספים והמטרות שלשמן הם נאספים ומעובדים. אנו לא נשתמש בנתונים אישיים למטרות שאינן תואמות לעקרונות אלה, להצהרת הפרטיות שלנו או להודעות ספציפיות הקשורות לשירותי HP.

גישה לנתונים
אנו מספקים לך גישה סבירה יחד עם היכולת לסקור, לתקן, לשנות או למחוק את הנתונים האישיים ששיתפת איתנו.

שלמות הנתונים והגבלת המטרות
אנו משתמשים בנתונים אישיים אך ורק למטרות המתוארות בזמן האיסוף או למטרות תואמות נוספות בהתאם לחוק. אנו נוקטים בצעדים סבירים בכדי להבטיח שהנתונים האישיים מדויקים, מלאים ועדכניים ואנו אוספים אך ורק נתונים אישיים הרלוונטיים ומוגבלים למה שנחוץ למטרות שלשמן הם נאספים. אנו נשמור נתונים אישיים לפרק זמן שאינו עולה על מה שנחוץ למטרות שלשמן הם נאספו ואז נמחק או נשמיד אותם באופן מאובטח.

אבטחת נתונים
כדי להגן על נתונים אישיים מפני שימוש או חשיפה בלתי מורשים, אנו מיישמים בקרות חזקות לאבטחת מידע בפעילויות שלנו ומציעים מוצרים ופתרונות מובילים בשוק עם רמות גבוהות של הגנת אבטחת מידע.

אחריות לגבי העברת הלאה
אנו מכירים בחבותנו האפשרית בגין העברת נתונים אישיים בין ישויות HP או גורמי צד שלישי. נתונים אישיים ישותפו אך ורק כאשר גורמי הצד השלישי מחויבים בחוזה לספק רמות הגנה מקבילות.

סיוע, פיקוח ואכיפה 
אנו מחויבים לפתור כל חשש לגבי הנתונים האישיים שלך. אנו משתתפים מרצון במספר תוכניות בינלאומיות בנושאי פרטיות המספקות סיוע לאנשים, אם הם חשים ש-HP לא כיבדה את זכויותיהם כנדרש.

העברות נתונים בינלאומיות

כחברה גלובלית, יתכן שמידע כלשהו שתמסור יועבר או שתינתן אליו גישה לישויות HP ברחבי העולם בהתאם להצהרת פרטיות זו ועל בסיס תוכניות הפרטיות הבינלאומיות הבאות.

EU-US Privacy Shield

HP מצייתת למסגרת EU-US Privacy Shield (מגן הפרטיות של האיחוד האירופי-ארה"ב), כפי שזו נקבעה על ידי משרד המסחר האמריקני לגבי איסוף, שימוש ושימור של נתונים אישיים ממדינות החברות באיחוד האירופי. HP אישרה כי היא פועלת בהתאם לעקרונות Privacy Shield לגבי הודעה, אפשרות בחירה ואחריות בנוגע להעברה הלאה, אבטחה, שלמות נתונים והגבלת מטרות, גישה וסיוע, אכיפה וחבות. אם התגלתה סתירה בין סעיפי מדיניות במדיניות הפרטיות הזו לבין עקרונות Privacy Shield, עקרונות Privacy Shield הם הקובעים. לקבלת מידע נוסף על תוכנית Privacy Shield וכדי לצפות בדף ההסמכה שלנו בקר בכתובת www.privacyshield.gov.

בהתאם לעקרונות EU-US Privacy Shield‏, HP מתחייבת לטפל בתלונות הנוגעות לפרטיותך ולאיסוף או לשימוש שלנו במידע האישי שלך. אנשים מאיחוד האירופי עם פניות או תלונות בנוגע למדיניות פרטיות זו מתבקשים לפנות תחילה למשרד הפרטיות של HP בכתובת:  http://www8.hp.com/us/en/privacy/ww-privacy-form.html

בנוסף, התחייבה HP להפנות תלונות שלא נפתרו בנושאי פרטיות בהתאם לעקרונות EU-US Privacy Shield אל BBB EU PRIVACY SHIELD, ספק פתרונות חלופיים לסכסוכים ללא מטרות רווח הממוקם בארצות הברית ומופעל על ידי Council of Better Business Bureaus. אם לא קיבלת אישור לתלונתך ללא דיחוי, או אם לא טופלה התלונה באופן משביע רצון, בקר בכתובת www.bbb.org/EU-privacy-shield/for-eu-consumers/ לקבלת מידע נוסף והגשת תלונה.

אם התלונה שלך לא נפתרה בערוצים שהוזכרו, ייתכן בנסיבות מוגבלות שתוכל ליזום בוררות מחייבת בפני צוות של Privacy Shield.

HP כפופה לסמכויות החקירה והאכיפה של נציבות הסחר הפדרלית בארה"ב, או של כל גוף סטטוטורי מורשה אחר בארה"ב.

*חברות HP הספציפיות שבסיסן בארה"ב והן משתתפות במסגרת Privacy Shield של האיחוד האירופי-ארה"ב כוללות את: PrinterOn America Corporation‏; Compaq Information Technologies, LLC‏; Gram, Inc.‎‏; Hewlett-Packard Company Archives LLC‏ (JV‏ 50% בבעלות HP Inc‏)‎‏; Hewlett-Packard Enterprises, LLC‏; Hewlett-Packard Products CV 1, LLC‏; Hewlett-Packard Products CV 2, LLC‏; Hewlett-Packard World Trade, LLC‏; HP WebOS, LLC‏; HPI Bermuda Holdings LLC‏; HPI Brazil Holdings LLC‏; HPI CCHGPII LLC‏; HPI CCHGPII Sub LLC‏; HPI Federal LLC‏; HPI J1 Holdings LLC‏; HPI J2 Holdings LLC‏; HPQ Holdings, LLC‏; Shoreline Investment Management Company‏; Handspring Corporation‏; HP Inc.‎‏; Indigo America, Inc.‎‏; Palm Latin America, Inc.‎‏; Palm South America, LLC‏; Palm Trademark Holding Company, LLC‏; Palm, Inc.‎‏; Computer Insurance Company‏; Hewlett-Packard Development Company, L.P.‎‏; Tall Tree Insurance Company‏; HP R&D Holding LLC‏; HPI Luxembourg LLC‏; HP Hewlett Packard Group LLC‏ (JV‏ 50% בבעלות HPDC‏)‎‏; HP Federal LLC‏; Evanios, LLC.

HP היא עסק בעל הסמכת BBB:  https://www.bbb.org/sanjose/business-reviews/computers-networks/hewlett-packard-in-palo-alto-ca-207934

כללים ארגוניים מחייבים

כללי ה-BCR (כללים ארגוניים מחייבים) של HP מבטיחים כי נתונים אישיים המועברים מהאזור הכלכלי האירופי ("EEA") מוגנים כנדרש בעת עיבודם על ידי כל ישות גלובלית של HP. העברות של נתונים אישיים על ידי HP מהאיחוד האירופי מתבצעות בהתאם ל-BCR המאושר הבא.

BCR לבקר נתונים ("BCR-C") של HP - מאושר על ידי רוב הרגולטורים להגנה על נתונים באזור הכלכלי האירופי ובשווייץ, בתוקף משנת 2011. ה-BCR-C של HP מכסה העברות נתונים אישיים של לקוחות צרכניים קיימים ופוטנציאליים של HP, כמו גם של עובדי HP ומועמדים לעבודה. מידע נוסף על ה-BCR-C שלנו ניתן למצוא בכתובת: https://www8.hp.com/uk/en/binding-corporate-rules.htmll

BCR למעבד נתונים ("BCR-P") של HP - מאושר על ידי רוב הרגולטורים להגנה על נתונים באזור הכלכלי האירופי ובשווייץ, בתוקף משנת 2018. ה-BCR-P של HP זמין ללקוחות הארגוניים של HP כדי לאפשר את העברת הנתונים האישיים שלהם מהאזור הכלכלי האירופי. מידע נוסף על ה-BCR-P שלנו ניתן למצוא בכתובת:  http://www8.hp.com/uk/en/binding-corporate-rules.html

כללי הפרטיות חוצי הגבולות של APEC

נוהלי הפרטיות של HP המתוארים בהצהרה זו תואמים לכללי הפרטיות חוצי הגבולות של APEC‏ ("CBPR"), כולל שקיפות, אחריות ואפשרות בחירה לגבי איסוף הנתונים האישיים שלך והשימוש בהם. אישור CBPR לא מכסה מידע שעשוי להיאסף באמצעות תוכנה הניתנת להורדה מפלטפורמות של גורמי צד שלישי.  תוכל למצוא את אישור TRUSTe של HP בכתובת https://privacy.truste.com/privacy-seal/validation?rid=67797cbc-f6de-485c-a8a1-4137cf8ebe1e

אם יש לך חשש שלא נפתר בנושאי פרטיות או שימוש בנתונים הקשורים לאישור APEC של HP שלא טיפלנו בהם באופן משביע רצון, צור קשר עם TRUSTArc (ללא תשלום) בכתובת https://feedback-form.truste.com/watchdog/request.

כיצד אנו משתמשים בנתונים

אנו אוספים ומשתמשים בנתונים אישיים כדי לנהל את מערכת היחסים שלך עם HP ולהעניק לך שירות טוב יותר כשאתה משתמש בשירותי HP על ידי התאמה אישית ושיפור החוויה שלך. דוגמאות לאופן השימוש שלנו בנתונים:

חוויית הלקוח
הענקה של חוויית לקוח חלקה על ידי שמירה על נתוני קשר ורישום מדויקים, מתן תמיכת לקוחות מקיפה, הצעת מוצרים, שירותים, מנויים ומאפיינים שעשויים לעניין אותך ולאפשר לך להשתתף בתחרויות ובסקרים. אנו משתמשים בנתונים שלך גם כדי לספק חוויה אישית, להתאים אישית את שירותי HP והתקשורת שאתה מקבל וליצור המלצות על בסיס השימוש שלך בשירותי HP.

תמיכה בעסקאות
סיוע לך בביצוע עסקאות והזמנות של המוצרים והשירותים שלנו, ניהול חשבונך, עיבוד תשלומים, תיאום משלוחים ומסירה ומתן אפשרויות לתיקונים והחזרים.

תמיכה ושיפור מוצרים
שיפור הביצועים והתפעול של המוצרים, הפתרונות, השירותים והתמיכה שלנו, כולל תמיכה באחריות ועדכונים והתראות מהירים עבור הקושחה והתוכנה כדי להבטיח את המשך הפעלת ההתקן או השירות. לקבלת מידע נוסף, עיין בסעיף 'כיצד אנו משתמשים בכלי איסוף נתונים אוטומטיים' להלן.

תקשורת ניהולית
יצירת קשר אתך בנוגע למוצרים ושירותים של HP. דוגמאות לתקשורת ניהולית עשויות לכלול תשובות לשאלות או לבקשות שלך, השלמות שירות או תקשורת הקשורה לאחריות, התראות על החזרות מטעמי בטיחות, תקשורת הנדרשת על פי חוק או עדכונים ארגוניים רלוונטיים הקשורים למיזוגים, רכישות או מכרזים.

אבטחה
שמירה על השלמות והאבטחה של אתרי האינטרנט, המוצרים, התכונות והשירותים שלנו ומניעה וזיהוי של איומי אבטחה, הונאה או פעילות פלילית או זדונית אחרת העלולים לפגוע במידע שלך. באינטראקציות שלך אתנו, אנו ננקוט גם צעדים סבירים כגון דרישת סיסמה ומזהה משתמש, לצורך אישור הזהות שלך לפני מתן גישה לנתונים האישיים שלך. אנו עשויים לקיים גם אמצעי אבטחה נוספים, כגון טלוויזיה במעגל סגור, כדי להגן על המיקומים הפיזיים שלנו.

פעילות עסקית
ביצוע פעולות עסקיות רגילות, אימות זהותך, קבלת החלטות לגבי אשראי אם הגשת בקשה לאשראי, מחקר וניתוח אנליטי עסקיים, דיווח וניהול ארגוניים, מטרות של הכשרת צוותים ואבטחת איכות (שיכולות לכלול ניטור או הקלטת שיחות לתמיכת הלקוחות שלנו) והגעה ללקוח.

מחקר וחדשנות
חדשנות במוצרים, מאפיינים ושירותים חדשים באמצעות כלי מחקר ופיתוח בשילוב פעילויות של ניתוח נתונים אנליטי.

פרסום
מתן הצעות קידום מכירות בהתאמה אישית (בהתאם להעדפות הפרטיות שלך – ראה הסעיף 'בחירת העדפות הפרטיות שלך' בהמשך) בשירותים של HP ובאתרים נבחרים של שותפים אחרים (לדוגמה, ייתכן שתראה באתר שותף פרסומת למוצר שצפית בו לאחרונה באתר של HP). אנו עשויים לשתף חלק מהמידע שלך עם ספקי שירותי שיווק ורשתות שיווק דיגיטליות כדי להציג פרסומות שעשויות לעניין אותך. לקבלת מידע נוסף, עיין בסעיף 'כיצד HP משתמשת בכלי איסוף נתונים אוטומטיים' להלן.

ציות לחוקים
ציות לחוקים חלים, תקנות, צווי בית משפט ובקשות של גורמי ממשל ואכיפת חוק, כדי להפעיל השירותים והמוצרים שלנו כראוי וכדי להגן על עצמנו, המשתמשים שלנו והלקוחות שלנו ולפתור כל סכסוך עם לקוח.

עיין בטבלה 'איסוף נתונים והשימוש בהם' לקבלת מדריך מהיר בנושא הדרך שבה אנו משתמשים בנתונים שאנו אוספים והבסיס החוקי שלנו לעיבוד נתונים כאלה: http://www8.hp.com/us/en/pdf/privacy/HP_Privacy_Matrix.pdf

אילו נתונים אנו אוספים

נתונים אישיים הם כל מידע שמזהה אותך באופן אישי או שממנו ניתן לזהות אותך באופן ישיר או עקיף. אנו עשויים לאסוף את הנתונים האישיים שלך במהלך השימוש שלך בשירותי HP או במהלך אינטראקציות עם נציגי HP.

הנתונים האישיים שאנו אוספים ממך תלויים באופי האינטראקציה שלך איתנו או בשירותי HP בהם אתה משתמש, אך עשויים לכלול:

מידע שאתה מספק באופן ישיר

פרטי קשר – אנו עשויים לאסוף פרטי קשר אישיים ו/או עסקיים הכוללים את שמך הפרטי, שם המשפחה, כתובת למשלוח דואר, מספר טלפון, מספר פקס, כתובת דוא"ל ונתונים דומים אחרים.
פרטי תשלום – אנו אוספים מידע הנחוץ לעיבוד תשלומים ומניעת הונאה, כולל מספרי כרטיסי אשראי/חיוב, מספרי קוד אבטחה ומידע חיוב קשור אחר.
פרטי חשבון – אנו אוספים מידע כגון אופן הרכישה או ההרשמתה שלך לשירותי HP, היסטוריית העסקאות, החיובים והתמיכה שלך, שירותי HP שבהם אתה משתמש וכל דבר אחר הקשור לחשבון שיצרת.
נתוני מיקום – אנו אוספים נתוני מיקום גאוגרפי כשאתה מפעיל שירותים מבוססי מיקום או כשאתה בוחר לספק מידע הקשור למיקום במהלך רישום המוצר או בעת אינטראקציה עם אתר האינטרנט שלנו.
נתוני אישורי אבטחה – אנו אוספים מזהי משתמש, סיסמאות, רמזים לסיסמאות ומידע אבטחה דומה הנדרש לשם אימות וגישה לחשבונות HP.
נתונים דמוגרפיים – אנו אוספים, או משיגים מגורמי צד שלישי, נתונים דמוגרפיים מסוימים הכוללים, למשל, מדינה, מין, גיל, שפה מועדפת ונתונים כלליים על תחומי עניין.
העדפות – אנו אוספים מידע על העדפותיך ותחומי העניין שלך בהתייחס לשירותי HP (הן כשאתה אומר לנו מהם והן כשאנו מסיקים אותם ממה שאנחנו יודעים עליך) וכיצד אתה מעדיף לקבל מאיתנו תקשורת.
נתוני מדיה חברתית – ייתכן שנספק מאפיינים של מדיה חברתית שיאפשרו לך לשתף מידע ברשתות החברתיות שלך ולנהל אינטראקציה איתנו באתרים שונים של מדיה חברתית. השימוש שלך במאפיינים אלה עלול להוביל לאיסוף או שיתוף של מידע אודותיך, בהתאם למאפיין. מומלץ לקרוא בעיון את מדיניות הפרטיות והגדרות הפרטיות של אתרי המדיה החברתית בהם אתה משתמש כדי לוודא שהבנת מהו המידע שאתרים אלה אוספים, משתפים ומשתמשים בו.
מידע מזהה ייחודי אחר – דוגמאות למידע ייחודי אחר שאנו אוספים ממך כוללות מספרים סידוריים של מוצרים, מידע שאתה מספק כשאתה מתקשר באופן אישי, באופן מקוון, בטלפון או בדואר עם מרכזי השירות, מרכזי התמיכה או ערוצים אחרים של תמיכת לקוחות, התגובות שלך בסקרי לקוחות או בתחרויות, או מידע נוסף שמסרת לנו כדי לאפשר את אספקת שירותי HP ולהגיב לפניותיך. אם תגיש בקשה לאשראי מיידי, ייתכן שנבקש ממך לספק נתונים אישיים נוספים כגון משכורת, מספר תעודת זהות רשמי, פרטי חשבון בנק ומידע נוסף (למשל מסוכנויות לדיווחי אשראי) למטרות אימות ולבדיקת זכאותך לאשראי

מידע שנאסף באופן אוטומטי לגבי השימוש שלך בשירותי HP

נתוני שימוש במוצרים – אנו אוספים נתוני שימוש במוצרים כגון עמודים שהודפסו, מצב ההדפסה, המדיה בשימוש, מותג הדיו או הטונר, סוג הקובץ המודפס (‎.pdf‏, ‎.jpg וכדומה), היישום ששימש להדפסה (Word‏, Excel‏, Adobe Photoshop וכדומה), גודל הקובץ, חותמת הזמן והשימוש והמצב של חומרים מתכלים אחרים למדפסת. איננו סורקים או אוספים את התוכן של קובץ כלשהו או מידע שעשוי להיות מוצג על ידי היישום.
נתוני התקנים – אנו אוספים מידע אודות המחשב, המדפסת ו/או ההתקן כגון מערכת ההפעלה, הקושחה, כמות הזיכרון, האזור, השפה, אזור הזמן, מספר הדגם, תאריך השימוש הראשון, גיל ההתקן, תאריך ייצור ההתקן, גרסת הדפדפן , יצרן ההתקן, יציאת החיבור, מצב האחריות, מזהי התקן ייחודיים, מזהי פרסום ומידע טכני נוסף שמשתנה בהתאם למוצר.
נתוני יישומים – אנו אוספים מידע הקשור ליישומי HP כגון מיקום, שפה, גרסאות תוכנה, אפשרויות שיתוף נתונים ופרטי עדכונים. במקרים בהם אנו משלבים טכנולוגיות של גורמי צד שלישי, יתכן שיש לשתף נתונים בין הצד השלישי ל-HP והודעה מתאימה על כך תינתן ברמת היישום.
נתוני ביצועים – אנו אוספים מידע לגבי הביצועים הנפרדים של רכיבי חומרה, קושחה, תוכנה ויישומים של ההתקן. דוגמאות לנתונים שאנו אוספים כוללות מידע הנוגע לביצועי הזיכרון והמעבד, תנאי הסביבה וכשלי מערכות, אירועי הדפסה, מאפיינים, והתראות שהוצגו כמו אזהרות "מפלס דיו נמוך", שימוש בכרטיסי צילום, פקס, סריקה, שרת אינטרנט משובץ ומידע טכני נוסף המשתנה בהתאם להתקן.
נתוני גלישה באתרי אינטרנט – אנו אוספים מידע על ביקוריך ופעילותך באתרים וביישומים של HP או באחרים "המופעלים על ידי" חברה אחרת מטעמנו, כולל התוכן (וכל המודעות) שאתה צופה בו ומנהל אינטראקציה אתו, כתובת האתר שממנו הגעת והתנהגות אחרת של תזרים לחיצות (כמו הדפים שאתה מציג, הקישורים שאתה לוחץ עליהם או אילו פריטים הוספת לסל הקניות שלך). חלק ממידע זה נאסף באמצעות כלי איסוף הנתונים האוטומטיים שלנו הכוללים קובצי Cookie, אלומות אינטרנט וקישורי אינטרנט משובצים. לקבלת מידע נוסף, עיין בסעיף 'כיצד HP משתמשת בכלי איסוף נתונים אוטומטיים' להלן.
נתונים אנונימיים או מצטברים – אנו אוספים תשובות אנונימיות לסקרים או מידע אנונימי מצטבר אודות השימוש בשירותי HP שלנו. במהלך פעולותינו, במקרים מסוימים אנו מיישמים תהליך של הסרת פרטים מזהים או הוספת שם בדוי לנתונים שלך, כך שלא יתאפשר במידה סבירה לזהות אותך באמצעות אותם נתונים בטכנולוגיה הזמינה.

מידע ממקורות של גורמי צד שלישי

אנו אוספים נתונים מגורמי הצד השלישי הבאים:

סוכני נתונים, רשתות מדיה חברתית ורשתות פרסום – נתונים הזמינים באופן מסחרי כגון שם, כתובת, כתובת דוא"ל, העדפות, תחומי עניין ונתונים דמוגרפיים מסוימים. לדוגמה, נתונים אישיים נאספים בעת גישה ליישומים שלנו באמצעות כניסה למדיה חברתית (כלומר, כניסה ליישומים שלנו באמצעות פרטי הכניסה שלך ל-Facebook או למדיה חברתית אחרת). הפרטים הבסיסיים שאנו מקבלים תלויים בהגדרות הפרטיות של חשבון הרשת החברתית שלך.
שותפי HP – אם אתה רוכש שירותים של HP משותף של HP, אנו עשויים לקבל מידע מסוים אודות הרכישה שלך מאותו שותף.
סוכנויות למניעת הונאה או לדיווחי אשראי – נתונים שנאספו למניעת הונאות ובהקשר לדירוג אשראי.
לקוחות ארגוניים של HP – על מנת לספק שירותי HP מסוימים ברמה ארגונית, נתוני יצירת הקשר העסקיים שלך עשויים להיות מועברים ל-HP על-ידי ישות ייעודית בתוך העסק או הארגון שלך (כגון נציג מחלקת ה-IT).
ספקי ניתוח אנליטי – אנו מקבלים נתונים לא אישיים, כגון נתונים דמוגרפיים/פרופילים מצטברים שהוסרו מהם פרטים מזהים, גם ממקורות צד שלישי כמו חברות המתמחות באספקת נתונים ארגוניים, ניתוח אנליטי ותוכנה כשירות.
על מנת לספק שירותי HP מסוימים ברמה ארגונית, נתוני יצירת הקשר העסקיים שלך עשויים להיות מועברים ל-HP על-ידי ישות ייעודית בתוך העסק או הארגון שלך (כגון נציג מחלקת ה-IT). במידת הצורך, אנו עשויים להשתמש במידע שמסרת אתה או המעסיק שלך, יחד עם מידע ממקורות ציבוריים ומקורות מקוונים ובלתי מקוונים אחרים, כדי לבצע בדיקות נאותות לאנשי קשר עסקיים כחלק מתוכנית הציות שלנו למניעת שחיתות.

אנו מקבלים נתונים לא אישיים, כגון נתונים דמוגרפיים/פרופילים מצטברים שהוסרו מהם פרטים מזהים, גם ממקורות צד שלישי כמו חברות המתמחות במתן נתונים ארגוניים, ניתוח אנליטי ותוכנה כשירות.

על מנת להבטיח דיוק נתונים ולספק חוויית לקוח מעולה על ידי מתן שירות, תוכן, שיווק ומודעות מותאמים אישית טובים יותר, בחלק מהמקרים אנו מקשרים או משלבים את המידע שאנו אוספים מהמקורות השונים שהוזכרו לעיל עם המידע שאנו אוספים ישירות ממך. לדוגמה, אנו עשויים להשוות את הפרטים הגאוגרפיים שהתקבלו ממקורות מסחריים מול כתובת ה-IP שנאספה על-ידי הכלים האוטומטיים שלנו לאיסוף נתונים כדי להסיק מהו האזור הגאוגרפי הכללי שלך. מידע יכול להיות מקושר גם באמצעות מזהה ייחודי כמו קובץ Cookie או מספר חשבון.

במידת הצורך, אנו משיגים מידע כדי לבצע בדיקות נאותות לגבי אנשי קשר עסקיים כחלק מתוכנית הציות שלנו למניעת שחיתות ובהתאם למחויבות החוקית שלנו.

אם אתה בוחר שלא לספק נתונים

אינך מחויב לשתף את הנתונים האישיים שאנו מבקשים. עם זאת, אם תבחר שלא לשתף את המידע, במקרים מסוימים לא נוכל לספק לך את שירותי HP או מאפיינים ייחודיים שלהם, או שלא נוכל להגיב ביעילות לשאלות שאולי יהיו לך.

פרטיות ילדים

HP אינה אוספת ביודעין מידע מילדים כהגדרתם לפי החוק המקומי, ואינה מייעדת את אתרי האינטרנט או את האפליקציות שלה לנייד לילדים.

כיצד אנו דואגים לאבטחת הנתונים שלך

כדי למנוע אובדן, גישה, שימוש או חשיפה בלתי מורשים וכדי להבטיח שימוש הולם במידע שלך, אנו מפעילים נהלים פיזיים, טכניים ומנהלתיים סבירים והולמים כדי לאבטח את המידע שאנו אוספים ומעבדים. HP מחזיקה נתונים כנדרש או כמותר על פי חוק וכל עוד הנתונים ממשיכים לשרת מטרה עסקית לגיטימית.

בעת איסוף או העברת מידע רגיש, כגון פרטי כרטיס אשראי, אנו משתמשים במגוון טכנולוגיות אבטחה ונהלים נוספים המסייעים לנו להגן על הפרטים האישיים שלך מפני גישה, שימוש או חשיפה בלתי מורשים. כשאנו משדרים מידע סודי במיוחד (כגון מספר כרטיס אשראי או סיסמה) באינטרנט, אנו מגנים עליו באמצעות הצפנה, כגון גרסאות עדכניות של פרוטוקול TLS‏ (Transport Layer Security).

כחלק מעיבוד התשלומים בזמן אמת, אנו משתמשים גם בשירותים לטיפול בהונאות. שירות זה מספק לנו רמה נוספת של אבטחה להגנה מפני הונאות בכרטיסי אשראי ומגן על הנתונים הכספיים שלך בהתאם לתקני התעשייה.

אנו מנהלים רשומות בהתאם לחוק ולמדיניות שימור הרשומות שלנו. במסגרת מדיניות זו, כל הרשומות שאינן עסקיות נמחקות או מושמדות בדרך כלל תוך שנה עד שנתיים מיום יצירתן. לגבי הרשומות העסקיות של HP, תקופות השימור משתנות בהתאם לסוג הרשומה.

רשומות הנוגעות לתעסוקה, הטבות, תגמולים ושכר עבודה נשמרות בהיותן פעילות ולאחר מכן לתקופה נוספת של עד 10 שנים. רשומות עסקיות כולל רשומות הנוגעות לעסקאות בין לקוחות וספקים נשמרות בהיותן פעילות ולתקופה של עד 15 שנה.

לאחר תום תקופת השמירה, רשומות אלקטרוניות נמחקות לצמיתות על מנת להבטיח שלא ניתן יהיה לשחזר אותן ורשומות פיזיות מושמדות באופן שלא ניתן לשחזר אותן (למשל, גריסה).

כיצד אנו משתפים נתונים

אנו נשתף את הנתונים האישיים שלך אך ורק באופן הבא, וכאשר רלוונטי, אך ורק תוך קיום ההתחייבויות החוזיות המתאימות:

שיתוף עם חברות HP

אנו עשויים להעביר את הנתונים האישיים שלך לישויות אחרות של HP בארה"ב ובעולם למטרות המפורטות בהצהרת פרטיות זו. כדי להבטיח שהנתונים האישיים שלך מאובטחים וכחלק מההשתתפות שלנו בכללי הפרטיות חוצי הגבולות של APEC, כללים ארגוניים מחייבים ותוכניות Privacy Shield, ישויות HP מחויבות בחוזה לציית לדרישות הפרטיות שלנו. יתר על כן, הנחיות הפרטיות שלנו מועברות לעובדי HP שלנו מדי שנה כחלק מהדרכת החובה שלנו ליושרה ב-HP.

במקרים שבהם תוכניות הפרטיות הבינלאומיות שהוזכרו לעיל אינן חלות, כאשר אתה מסכים לקבל את הצהרת הפרטיות של HP בעת רישום של מוצר או שירות, יצירת חשבון או בדרך אחרת ואתה מספק לנו את הנתונים האישיים שלך, אתה מסכים להעברת הנתונים האישיים שלך ברחבי רשת הישויות העולמית של HP.

שיתוף עם ספקי שירותים ושותפים

אנו מעסיקים ספקי שירותים או שותפים לניהול או לתמיכה מטעמנו בהיבטים מסוימים של הפעילות העסקית שלנו. ספקי שירותים או שותפים אלה עשויים להימצא בארה"ב או במקומות גלובליים אחרים ועשויים לספק שירותים מטעמנו כגון שירותי עיבוד כרטיסי אשראי וטיפול בהונאות, תמיכת לקוחות, אנשי מכירות, טיפול בהזמנות, משלוח מוצרים, התאמת תוכן, פרסום ושיווק (כולל פרסום דיגיטלי ופרסום מותאם אישית), שירותי IT, ספקי שירותי דוא"ל, אירוח נתונים, עזרה חיה, גביית וטיפול בחובות או תמיכה באתרי HP. ספקי השירות והשותפים שלנו נדרשים בחוזה לשמור על כל הנתונים האישיים שהם מקבלים מאיתנו ונאסר עליהם להשתמש בנתונים האישיים לכל מטרה שהיא מלבד ביצוע השירותים לפי הוראות HP. אנו נוקטים גם בצעדים כדי לספק הגנה נאותה לכל העברה של הנתונים האישיים שלך בהתאם לחוקים החלים, כגון חתימה על סעיפי חוזים סטנדרטיים של האיחוד האירופי עם ספק השירות או השותף, תוך הסתמכות על אישור Privacy Shield, קודי התנהגות או מנגנוני אישור אחרים שלו, או על מחויבויות מחייבות וניתנות לאכיפה של ספק השירות. אם ברצונך לקבל מידע נוסף על אמצעי ההגנה הנאותים, צור קשר עם משרד הפרטיות של HP בכתובת http://www8.hp.com/us/en/privacy/ww-privacy-form.html

שיתוף מידע אחר עם מפרסמים

אנו עשויים להעביר מידע אודותיך גם לשותפי פרסום (כולל רשתות של מודעות, חברות לפרסום מודעות, וספקי שירותים אחרים שבהם הם עשויים להשתמש), כדי שיוכלו לזהות את ההתקנים שלך ולמסור לך תוכן ופרסומות על בסיס תחומי עניין. המידע עשוי לכלול את שמך, כתובת הדואר שלך, הדוא"ל, מזהה ההתקן או מזהה אחר בצורה מוצפנת. הספקים עשויים לעבד את המידע בצורה מגובבת או תוך הסרת הפרטים המזהים. ספקים אלה עשויים לאסוף ממך מידע נוסף, כגון כתובת ה-IP שלך ומידע על הדפדפן או מערכת ההפעלה שלך ועשויים לשלב מידע אודותיך עם מידע מחברות אחרות בקואופרטיבים לשיתוף נתונים בהם אנו לוקחים חלק.

שיתוף עם גורמי צד שלישי אחרים

אנו עשויים לשתף את הנתונים האישיים שלך גם עם: (1) סוכנויות לדירוג אשראי ומניעת הונאות; (2) סוכנויות לגביית חובות (בגין חובות כלפינו שלא שולמו); או (3) ספקי ביטוח אם רכשת באמצעותנו פוליסת ביטוח (כמו חבילות תמיכה). אם תבחר לספק נתונים אישיים לחברות האחרות, נתונים אישיים אלה יטופלו בהתאם למדיניות הפרטיות של אותן חברות, שעשויה להיות שונה ממדיניות הפרטיות ומנוהלי הפרטיות של HP.

עסקאות ארגוניות

עשויות להתקיים נסיבות שבמסגרתן, בין אם מטעמים אסטרטגיים או עסקיים, HP תחליט למכור, לקנות, למזג או להכניס שינויים ארגוניים בעסק בכל דרך אחרת. בעסקאות כאלה, אנו עשויים לחשוף או להעביר את הנתונים האישיים שלך לרוכשים בפוטנציאל או בפועל או לקבל נתונים אישיים ממוכרים. הנוהל שלנו הוא לחפש הגנה מתאימה לנתונים האישיים שלך בסוגי עסקאות כאלה.

ציות לחוקים

אנו עשויים לשתף את הנתונים האישיים שלך גם כאשר אנו מאמינים, בתום לב, כי אנו מחויבים: (1) להיענות לבקשות מידע מוסמכות כדין של רשויות אכיפת החוק, גורמי חקיקה, בתי משפט ורשויות ציבוריות אחרות, לרבות לצורך ציות לדרישות ביטחון לאומי או דרישות אחרות של אכיפת חוק; (2) לעמוד בדרישות של כל חוק, תקנה, הזמנה לדין או צו בית משפט; (3) לחקור ולסייע במניעת איומי אבטחה, הונאה או פעילות פלילית או זדונית אחרת; (4) אכוף את הזכויות ולהגן על הנכסים של HP ושל חברות הבת שלה; או (5) להגן על הזכויות או הבטיחות של HP, העובדים שלנו וצד שלישי הנמצא או משתמש בנכס HP לאחר קבלת אישור ותוך שמירה על הדרישות של החוק הישים.

עיין בטבלה 'איסוף נתונים והשימוש בהם' לקבלת סקירה מהירה של האופן שבו אנו משתפים את הנתונים שלך ועם מי, בכתובת http://www8.hp.com/us/en/pdf/privacy/HP_Privacy_Matrix.pdf

כיצד אנו משתמשים בכלים אוטומטיים לאיסוף נתונים

אנו משתמשים ומאפשרים לחברות מסוימות אחרות להשתמש בקובצי Cookie, לכידת תזרים לחיצות, פיקסלים, אלומות אינטרנט, טפסים לאיסוף נתונים באינטרנט וטכנולוגיות דומות אחרות (ביחד "כלים אוטומטיים לאיסוף נתונים") בשירותי HP שלנו. אנו עושים זאת כדי להבין את השימוש שלך בשירותי HP שלנו; לשפר את חווית המשתמש שלך ולאפשר תכונות ותכנים מותאמים אישית; לייעל את הפרסומות והשיווק שלנו; ולאפשר לחברות פרסום של צד שלישי לסייע לנו בהצגת מודעות המותאמות לתחומי העניין שלך ברחבי האינטרנט.

תוכל למצוא מידע נוסף על כלים אוטומטיים לאיסוף נתונים בכתובת: www.allaboutcookies.org.

כלים אוטומטיים מקוונים לאיסוף נתונים

כשאתה מבקר באתר כלשהו של HP, הוא עשוי לאחסן או לאחזר מידע בדפדפן שלך, לרוב בצורה של קובצי Cookie, שהם קבצי טקסט המכילים כמויות קטנות של מידע. מידע זה עשוי להיות קשור אליך, להעדפות שלך או להתקן שלך ומשמש בעיקר כדי לגרום לאתר לעבוד כפי שהיית מצפה ממנו. המידע אינו מזהה אותך ישירות בדרך כלל, אך הוא יכול להעניק לך חווית אינטרנט אישית יותר.

HP משתמשת בכלים אוטומטיים לאיסוף נתונים מהסיבות הבאות:

כלים מחויבים: כלים אלה נחוצים לפעולתו התקינה של האתר ולא ניתן לבטל אותם. בלעדיהם, לא ניתן יהיה לספק את האתר או השירות שאתה מבקש מכיוון שלא נוכל להציע  תוכן הולם המבוסס של סוג ההתקן שבו אתה משתמש.

כלי הערכת ביצועים וניתוח אנליטי כלים אלה אוספים מידע נצבר, אנונימי וסטטיסטי כדי לאפשר ל-HP למדוד, לייעל ולשפר את התוכן, האיכות והביצועים של אתרי האינטרנט שלה.

אנו משתמשים בכלים אוטומטיים לאיסוף נתונים שלנו ו/או של גורמי צד שלישי כדי לראות כיצד אתה משתמש באתרי האינטרנט ובשירותים שלנו על מנת לשפר את הביצועים שלהם ולפתח אותם בהתאם להעדפות של הלקוחות והמבקרים שלנו. לדוגמה, ניתן להשתמש בכלים אוטומטיים לאיסוף נתונים לצורך: בדיקת עיצובים שונים והקפדה על שמירת מראה ותחושה עקביים בכל אתרי האינטרנט שלנו; מעקב ואספקת ניתוח מגמות לגבי האופן שבו משתמשים מקיימים אינטראקציה עם אתרי האינטרנט והתקשורת שלנו; איתור שגיאות ומדידת היעילות של המבצעים שלנו. למשל, אנו משתמשים ב-Adobe Analytics ו-Google Analytics, המופעלים על ידי Google Inc.‎ (לפרטים נוספים, בקר בכתובת http://www.google.com/policies/privacy/partners), כדי לעקוב אחר השימוש באתר ופעילותו.

הנתונים שנאספו ייצברו בדרך כלל כדי לספק מגמות ודפוסי שימוש לצורך ניתוח עסקי, שיפור אתר/פלטפורמה ומדדי ביצועים. ייתכן שהכלים האוטומטיים לאיסוף נתונים שלנו או הניתוח האנליטי המתקבל מהם ישותפו גם עם השותפים העסקיים שלנו. סוג המידע שאנו אוספים כולל את מספר המבקרים באתרי האינטרנט שלנו, מספר הלקוחות שנכנסים, המועד שבו הם ביקרו, לכמה זמן ובאילו אזורים באתרי האינטרנט ובשירותים שלנו, אבל אינו משמש בדרך כלל כדי לזהות אותך באופן אישי. אנו עשויים גם לקבל מידע דומה על מבקרים באתרי האינטרנט של השותפים שלנו.

כלי התאמה אישית: כלים אלה מאפשרים לנו לזכור בחירות שאתה מבצע באתרי האינטרנט שלנו (כגון השפה המועדפת או האזור שאתה נמצא בו) ולספק מאפיינים משופרים ומותאמים אישית יותר. ניתן להשתמש בהם גם כדי לזכור שינויים שביצעת בגודל הטקסט, הגופנים וחלקים נוספים של דפי האינטרנט שבאפשרותך להתאים אישית. הם עשויים גם לשמש כדי לספק שירותים שביקשת, כגון צפייה בווידאו או הוספת הערות בבלוג. המידע שנאסף עשוי לעבור תהליך של הפיכה לאנונימי והם לא יוכלו לעקוב אחר פעילות הגלישה שלך באתרי אינטרנט אחרים.

אנו משתמשים בכלים אוטומטיים לאיסוף נתונים גם כדי לשנות את האופן שבו אתרי האינטרנט שלנו מתנהגים או נראים כדי להתאים אישית את החוויה שלך לפי מידע שאנו מסיקים מההתנהגות שלך באתרי האינטרנט שלנו או לפי מידע שכבר ידוע לנו עליך, לדוגמה, משום שאתה לקוח רשום. הם עשויים לשמש כדי להתאים אישית את השירותים שאתה מקבל מאיתנו או את התוכן, המראה והתחושה שמסופקים לך בהפעלות עוקבות באתרי האינטרנט שלנו. לדוגמה, אם אתה מתאים אישית דפי אינטרנט, או נרשם למוצרים או שירותים, הכלים האוטומטיים לאיסוף נתונים מסייעים לשרת דף האינטרנט שלנו לשחזר את המידע הספציפי שלך. בביקור הבא שלך באתרי האינטרנט שלנו, יוכל להתבצע אחזור של המידע שסיפקת בעבר כך שתוכל להשתמש בקלות במאפייני אתר האינטרנט שבחרת קודם לכן. אם אתה משתמש ביותר מהתקן או מחשב אחד על בסיס קבוע, ייתכן שנקשר בין כלים אוטומטיים לאיסוף נתונים כך שעדיין תקבל חוויה מקוונת מותאמת אישית. אנו יכולים גם להתאים אישית את המידע שאתה רואה בהתבסס על מה שכבר ידוע לנו עליך, כך שתקדיש פחות זמן לחיפושים. על-ידי שימוש בכלים אוטומטיים לאיסוף נתונים, כל מבקר באתר שלנו יכול לקבל חוויית אינטרנט מותאמת אישית לו.

כלי מיקוד לקוחות: אלה נקבעים על ידי HP וגורמי צד שלישי אחרים (כגון שותפים נבחרים לקמעונאים או לפרסום) ומשמשים לבניית פרופיל למסירת פרסום ממוקד הן באתרי HP ומחוצה להם שיהיה רלוונטי ושימושי יותר עבורך. הם עשויים לשקף נתונים דמוגרפיים שהסרנו מהם פרטים מזהים או נתונים אחרים המקושרים לנתונים שסיפקת לנו מרצונך (לדוגמה, כתובת הדוא"ל שלך).

הם גם מאפשרים לנו לאסוף נתונים הקשורים לאתר HP, לדף שבו ביקרת ולפעילות שלך באתר HP. לדוגמה, אם ביקרת באחד מדפי המוצר שלנו, באמצעות השימוש בקובצי Cookie אנו עשויים להתמקד בך באתרים של שותפים ולהציג בפניך הצעות ומבצעים נוספים במשך תקופת זמן מסוימת.

תוכל לקבל מידע נוסף אודות חלק משותפי הפרסום המבוסס על תחומי עניין שלנו על-ידי ביקור באתרי אינטרנט אלה:
https://www.doubleclickbygoogle.com/
http://www.oracle.com/us/legal/privacy/marketing-cloud-data-cloud-privacy-policy/index.html
https://www.google.com/policies/technologies/ads/
https://www.adobe.com/privacy/marketing-cloud.html

שים לב שהרשימה לעיל אינה רשימה ממצה וייתכן שתעודכן מעת לעת על-ידינו.

אם אתה משתמש רשום, המידע שנאסף מאתרי האינטרנט שלנו אינו אנונימי ואנו עשויים להשתמש במידע זה ביחד עם מידע נוסף שידוע לנו או שאנו מסיקים עליך, כולל ההעדפות שלך, כדי להתאים אישית תוכן, שירותים, פרסומות והצעות עבורך.

כלים אוטומטיים לאיסוף נתונים המוגדרים כ'מחויבים' או משמשים להערכת ביצועים, ניתוח אנליטי והתאמה אישית מוגדרים לתפוגה כעבור 364 ימים. תוקפם של כלים אוטומטיים לאיסוף נתונים המשמשים למיקוד לקוחות מוגדר לתפוגה 90 ימים לאחר הביקור האחרון שלך.

בעת שיתוף מידע בעזרת לחצן שיתוף של מדיה חברתית באתרי HP, הרשת החברתית תתעד את ביצוע פעולה זו. ייתכן שמידע זה יקושר אל פעילויות מיקוד/פרסום. סוגי הכלים המשמשים גורמי צד שלישי והאופן שבו הם משתמשים במידע שנוצר על-ידם יהיה כפוף למדיניות הפרטיות של חברות אלה.

כלים אוטומטיים אחרים לאיסוף נתונים

אנו עשויים להשתמש בכלים אוטומטיים לאיסוף נתונים כגון אלומות אינטרנט, שהן בדרך כלל תמונה גרפית שקופה (בדרך כלל בגודל ‎1 x 1 פיקסל), כדי לאסוף מידע על האינטראקציה שלך עם תקשורת דוא"ל או אחרות. תיתכן הטבעה של אלומת אינטרנט בתקשורת הרישום או השיווק של HP כדי לקבוע אם ההודעות שלנו נפתחו או אם הייתה פעולה שהתבססה עליהן, ואם כלי הדיוור שלנו פועלים כשורה.
בחירת העדפות הפרטיות שלך

באפשרותך להגדיר או לשנות את הבחירות שלך לגבי כלים אוטומטיים לאיסוף נתונים כמו גם לגבי קבלת מנוי או תקשורת כללית בנקודת איסוף הנתונים או באמצעות שיטות אחרות, המפורטות בסעיפים הבאים. אפשרויות אלה אינן חלות על תקשורת שמטרתה העיקרית היא לנהל את תהליך השלמת ההזמנה, הסכמים, תמיכה, אזהרות בטיחות בנוגע למוצר, עדכונים למנהלי התקן, או הודעות ניהוליות והודעות על עסקאות, מאחר שהתכלית של הודעות אלה אינה פרסומית מטבעה.

תקשורת שיווק ורישום

תקשורת השיווק של HP מספקת מידע על מוצרים, שירותים ו/או תמיכה ובאפשרותך לבחור כיצד מועברת תקשורת זו – למשל באמצעות דואר, דוא"ל, טלפון, פקס או התקן נייד. תקשורת שיווק עשויה לכלול מידע על מוצר או שירותים חדשים, הצעות מיוחדות, תוכן מותאם אישית, פרסום או הזמנות ייעודיים להשתתפות במחקר שווקים או סקירות תאימות. תקשורת למנויים כוללת עלוני חדשות בדוא"ל, עדכוני תוכנות וכדומה שייתכן שביקשת במפורש או שהסכמת לקבל.

באפשרותך לבטל את המנוי לקבלת הודעות כלליות אלה באמצעות אחת מהשיטות שלהלן:

בחר בקישור "לא מעוניין" או "בטל מנוי" בדואר אלקטרוני, או פעל בהתאם להוראות המופיעות בכל הודעה למנוי שנשלחת אליך בדוא"ל.
כדי להפסיק לקבל הודעות שנשלחות לטלפונים ניידים, השב להודעה עם הכיתוב "STOP" (ביטול) או "END" (סיום).
צור קשר עם מנהל הגנת הנתונים שלנו דרך HP Privacy Office בכתובת  http://www8.hp.com/us/en/privacy/ww-privacy-form.html הקפד לכלול את שמך, פרטים ליצירת קשר, ופרטים רלוונטיים לגבי המנויים הספציפיים או השיווק של HP שאותם ברצונך לבטל.

מודעות ומבצעים של HP באתרי אינטרנט של צד שלישי

HP חותמת על הסכמים עם ספקי שירות להצבת מודעות באתרי אינטרנט הנמצאים בבעלות של צד שלישי. לעתים הדבר מתבצע על-ידי שיתוף נתונים אישיים מסוימים כמתואר בסעיף 'קובצי Cookie של פרסום וקובצי Cookie של מדיה חברתית של צד שלישי'.

בנוסף, אנו משתמשים וייתכן שנאפשר לרשתות פרסום ולגורמי צד שלישי אחרים להשתמש בקובצי Cookie ובכלים אוטומטיים אחרים לאיסוף נתונים כדי לקבוע כיצד אתה מקיים אינטראקציה עם אתרי האינטרנט שלנו, תקשורת ושירותים ואתרי אינטרנט נבחרים של שותפים וכדי לזהות את תחומי העניין שלך, ליצור פילוחי פרופילים ותחומי עניין כדי לספק פרסום רלוונטי ושימושי עבורך. לקבלת מידע נוסף, ראה הסעיף 'כיצד HP משתמשת בכלים אוטומטיים לאיסוף נתונים'.

כלים אוטומטיים לאיסוף נתונים - באינטרנט

כשאתה מבקר באתרים של HP, יש לך אפשרות לקבל או לקבוע אילו קובצי Cookie תאפשר לנו להציב בדפדפן שלך דרך מרכז העדפות הפרטיות שלנו. באפשרותך לשנות הגדרות אלה בכל עת על ידי ביקור ב'הגדרות קובצי Cookie'.

הגדרות קובצי Cookie

אם אינך רוצה לאפשר כלל שימוש בקובצי Cookie, עיין בהגדרות הדפדפן שלך. שים לב שעל-ידי השבתת קטגוריות מסוימות של קובצי Cookie, ייתכן שתימנע ממך הגישה למאפיינים מסוימים באתרים שלנו או שתוכן או פונקציונליות מסוימים לא יהיו זמינים. חלק מהדפדפנים מאפשרים לך לנווט באתרי אינטרנט במצב גלישה בסתר או במצב פרטיות. עם סגירת ההפעלה של הדפדפן, כל קובצי ה-Cookie שנאספו במהלך ההפעלה מושמדים בדרך כלל באופן אוטומטי.

כדי לבטל מעקב על-ידי Google Analytics באתרי האינטרנט שלנו, בקר בכתובת http://tools.google.com/dlpage/gaoptout.

גם אם תבטל את הסכמתך למעקב ולמיקוד באמצעות מעקב ביצועים וניתוח אנליטי, ייתכן שתמשיך לראות פרסומות שלא הותאמו אישית מ-HP דרך השותפים שלנו. לדוגמה, אתה עשוי לבקר באתר אינטרנט המכיל השוואה בין תכונות של מחשבים אישיים. בהתבסס על תחומי העניין שלך, השותפים שלנו עשויים להגיש לך פרסומים של מוצרי HP.

אם אתה נמצא באיחוד האירופי וברצונך לבטל קובצי Cookie של צד שלישי הקשורים לפרסום המבוסס על תחומי עניין, עבור אל www.youronlinechoices.eu.

בארה"ב ובקנדה, אנו מצייתים לתקני התעשייה של Digital Advertising Alliance ביחס לפרסום מבוסס תחומי עניין. לקבלת מידע נוסף על אפשרויות הפרסום שלך:

ארה"ב:  http://www.aboutads.info/choices/‎
קנדה:  http://www.youradchoices.ca/‎

בארה"ב, Network Advertising Initiative מציע גם אמצעי לביטול מספר קובצי Cookie של פרסום. לקבלת מידע נוסף, בקר באתר www.networkadvertising.org. שים לב שביטול, אין פירושו שלא תמשיך לקבל פרסום מקוון. המשמעות היא שהחברה או החברות שבחרת לבטל את הרישום אליהן לא יספקו עוד פרסומות המותאמות אישית להעדפות האינטרנט ולדפוסי השימוש שלך.

דפדפני אינטרנט חדשים יותר מסוימים משלבים מאפייני "אל תעקוב". לעת עתה, לא קיים תקן תעשייה לטיפול בבקשות "אל תעקוב", ולפיכך לעת עתה, ייתכן שאתרי האינטרנט שלנו לא יגיבו לבקשות "אל תעקוב" או לכותרות מדפדפנים אלה.

כלים אוטומטיים לאיסוף נתונים - תקשורת של HP

באפשרותך להשבית כלים אוטומטיים לאיסוף נתונים כמו אלומות אינטרנט בהודעות דואר אלקטרוני בכך שתימנע מהורדת התמונות הכלולות בהודעות שאתה מקבל (מאפיין זה משתנה בהתאם לתוכנת הדואר האלקטרוני שבה אתה משתמש במחשבך). עם זאת, ייתכן שפעולה זו לא תשבית כלים אוטומטיים לאיסוף נתונים בדואר אלקטרוני בכל המקרים עקב יכולות ספציפיות של תוכנת הדואר האלקטרוני. לקבלת מידע נוסף בנושא זה, עיין במידע המסופק על-ידי תוכנת הדואר האלקטרוני או ספק השירות שלך.

מימוש הזכויות שלך ויצירת קשר איתנו

יש לך זכות לבקש מאיתנו העתק של כל הנתונים האישיים שמסרת לנו או שאנו שומרים אודותיך ולבקש הסבר על העיבוד. בנוסף, יש לך זכות לבטל כל הסכמה שניתנה בעבר או לבקש תיקון, שינוי, הגבלה, אנונימיות או מחיקה של הנתונים האישיים שלך; וכן לקבל את הנתונים האישיים שאתה מספק בהסכמתך או כחלק מחוזה בתבנית מובנית לקריאה על ידי מכונה ולבקש מאיתנו להעביר נתונים אלה לבקר נתונים אחר.

יש לך גם זכות להתנגד לעיבוד הנתונים האישיים שלך בנסיבות מסוימות, בפרט כאשר אנו משתמשים בנתונים שלך לשיווק ישיר או ליצירת פרופיל שיווקי. עיין בסעיף 'בחירת העדפות הפרטיות שלך' להלן כדי לקבל הנחיות למימוש זכויותיך בכל הקשור לשיווק.

במקרים מסוימים, זכויות אלה עשויות להיות מוגבלות, למשל אם מילוי בקשתך יגרום לחשיפת נתונים אישיים של אדם אחר או אם תבקש מאיתנו למחוק מידע שאנו נדרשים לשמור על פי חוק או שיש לנו אינטרסים לגיטימיים משכנעים לשמור עליו.

כדי לממש את זכויותיך, או אם יש לך שאלות או חששות בנוגע להצהרת הפרטיות שלנו, האיסוף והשימוש בנתונים שלך או לגבי פרצה אפשרית בחוקי הפרטיות המקומיים, באפשרותך לפנות אל מנהל הפרטיות והגנת המידע הראשי של HP בכתובת http://www8.hp.com/us/en/privacy/ww-privacy-form.html, או לכתוב אלינו בכתובת המתאימה להלן:

האיחוד האירופי
HP France SAS
Global Legal Affairs
14 rue de la Verrerie
CS 40012 – 92197
Meudon cedex
צרפת

מקסיקו
HP Inc.‎
Global Legal Affairs
ATTN:‎ Privacy Office
‎Av.‎ Vasco de Quiroga #2999
Col. Santa Fe Peña Blanca
Del.‎ Alvaro Obregon
C.P.‎ 01210 México D.F.‎

שאר העולם
HP Inc.‎
Global Legal Affairs
ATTN:‎ Privacy Office
1501 Page Mill Road
Palo Alto, California 94304
USA

כל התקשורת תשמש באופן חסוי. עם קבלת ההודעה שלך, נציג שלנו ייצור איתך קשר תוך פרק זמן סביר כדי להשיב לשאלות או לחששות שלך. אנו שואפים להבטיח שהחששות שלך ייפתרו בזמן ובאופן הולם.

אם לא הצלחנו לפתור את חששותיך, יש לך זכות לפנות לרשות המפקחת על פרטיות נתונים במדינה בה אתה גר או עובד, או במקום שבו הופרו לדעתך כללי הגנת הנתונים, או לבקש סעד באמצעות בתי המשפט. לגבי שאלות, חששות או תלונות הקשורות להשתתפותנו במסגרת EU-US Privacy Shield‏, לכללי CBPR של APEC, או ליישום כללי BCR של HP, קרא את הסעיף בנושא העברות נתונים בינלאומיות לעיל.

שינויים בהצהרת הפרטיות שלנו

אם נשנה את הצהרת הפרטיות שלנו, נפרסם את ההצהרה המעודכנת כאן, בצירוף תאריך העדכון. אם נבצע שינויים משמעותיים בהצהרת הפרטיות שלנו אשר ישנו באופן מהותי את נהלי הפרטיות שלנו, ייתכן שנודיע לך גם באמצעים אחרים, כגון שליחת דוא"ל או פרסום הודעה באתר החברה שלנו ו/או בדפי המדיה החברתית לפני שהשינויים ייכנסו לתוקפם. הצהרת פרטיות זו עודכנה לאחרונה ב-25 במאי 2018. מדיניות זו נכנסת לתוקף 30 יום לאחר פרסומה, אלא אם הוצגה בפניך הצהרת הפרטיות של HP לפני מועד זה, ובמקרה זה הצהרת פרטיות זו תיכנס לתוקף נכון במועד המוקדם יותר.

תאריך פרסום: 25 במאי 2018.